Удзельнікі форуму распавядалі пра жудасныя умовы ў беларускіх калоніях, як побытавыя, так і маральна-псіхалагічныя, пра тое, што турэмнаму доктару прасцей “спісаць” чалавека, каб ён памёр, чым лекаваць і браць за яго адказнасць. У бальшыні калоній, адміністрацыя выкарыстоўвае “блатных” для ціску на зняволеных, якія спрабуюць пратэставаць альбо іншым чынам адстаяць свае правы. Прысутныя прыйшлі да агульнай высновы, што трэба дамагацца, каб палітвязням дазвалялася прымаць пасылкі не толькі ад сваякоў, каб у вязняў заўсёды была магчымасць патэлефанаваць на волю і распавесці пра ўмовы утрымання за кратамі.